EELNÕU

# KOOSTÖÖ­LE­PING

Paide linna, Paide valla ja Roosna-Alliku valla

**ühinemise ettevalmistamiseks**

Paide ... 2016

**PAIDE LINN**, linna­vo­li­ko­gu esi­me­he Peeter Saldre isi­kus, **PAIDE VALD**, val­la­vo­li­ko­gu esi­me­he Raivo Raja isi­kus, ja **ROOSNA-ALLIKU VALD**, vallavo­li­ko­gu esi­me­he Aivar Tubli isi­kus (edas­pi­di koos ni­me­ta­tud poo­led), esin­da­des vas­ta­vaid oma­va­lit­sus­ük­su­si sea­dus­te, nen­de alu­sel an­tud õigus­ak­ti­de ja vas­ta­va­te oma­va­lit­sus­ük­sus­te vo­li­ko­gu­de õigus­ak­ti­de­ga an­tud vo­li­tus­te alu­sel, lep­pi­sid käes­ole­va koostöö­le­pin­gu­ga (edas­pi­di le­ping) kok­ku all­järg­ne­vas.

**1. EESMÄRK**

1.1. Käes­ole­va le­pin­gu­ga sä­tes­ta­vad poo­led kolme oma­va­lit­sus­ük­su­se baa­sil uue oma­va­lit­sus­ük­su­se (edaspidi ka **uue OVÜ**) moodustamiseks ja ühinemise ettevalmistamiseks vajalikud tegevused, kohustused ja õigused.

1.2. Pool­te ühi­ne­mi­ne ja uue oma­va­lit­sus­ük­su­se moo­dus­ta­mi­ne toi­mub 2017. aasta ko­ha­li­ku oma­va­lit­su­se vo­li­ko­gu­de va­li­mis­te­ga.

**2. ÜHINEMISEKS VAJALIKUD TEGEVUSED JA ÕIGUSAKTIDE**

**VÄLJATÖÖTAMINE**

2.1. Oluliste arengudokumentide, asjaajamisdokumentide ning töökordade ühtlustamiseks ühinemise ettevalmistusperioodil moodustavad osapooled vastavad töögrupid.

2.2. Eelnõude ettevalmistamise töögrupid töötavad hiljemalt **1. septembriks 2017** välja:

2.2.1. uue OVÜ põhimääruse eelnõu;

2.2.2. 2018 aasta 1. jaanuaril tööd alustava ametiasutuse (Paide Linnavalitsus) põhimääruse eelnõu; volikogu otsuse eelnõu teenistuskohtade jaotuse kohta ameti- ja töökohtadeks; volikogu otsuse eelnõu nõuete kohta teenistuja haridusele, töökogemusele, teadmistele ja oskustele; palgajuhendi eelnõu;

2.2.3. omavalitsusüksuste eelarvetest erinevate toetuste andmise ja teenuste osutamise kordade eelnõud (sotsiaaltoetused ja –teenused; MTÜ-d ja kodanikualgatus, korteriühistud jms);

2.2.4. volikogu liikmetele volikogu tööst osavõtu eest tasu ja volikogu ülesannete täitmisel tehtud kulutuste eest hüvituse suuruse ja maksmise korra eelnõu;

2.2.5. linnavara valitsemise korra eelnõu;

2.2.6. külavanema statuudi eelnõu.

2.3. Eelarve ettevalmistamise töögrupp töötab koostöös Paide Linnavalitsuse finantsosakonnaga välja 2018. aasta eelarve koostamise korra ning eelarve taotluse vormid hiljemalt **1. maiks 2017.**

2.4. Pooled tagavad oma ametiasutuste, ametiasutuste hallatavate asutuste ja teiste poolt eelarvetaotluste esitamise hiljemalt **1. augustiks 2017** punktis 2.3. nimetatud korra kohaselt.

2.5. Eelarve taotluse koostamisel tuleb lähtuda ühinevate omavalitsusüksuste arengukavast ja eelarvestrateegiast, mis kehtivad kuni uue OVÜ arengukava ja eelarvestrateegia vastuvõtmiseni.

2.6. Paide linna finantsosakond koostab koostöös vastava töögrupiga hiljemalt **1. novembriks 2017** **uue OVÜ** 2018. aasta eelarve eelnõu, lähtudes poolte arengukavadest ja eelarvestrateegiatest.

2.7. 2017. aasta kohalike volikogude valimistel avatakse valimisjaoskonnad vähemalt 2013. aastal volikogude valimistel töötanud valimisjaoskondade asukohtades.

2.8. 2017. a volikogu valimised viiakse läbi ühes valimisringkonnas. Valimisjaoskondade moodustamisel ja valimiskomisjonide asukohtade määramisel lähtutakse asjaomaste omavalitsuste territooriumitel viimaste valimiste korraldamiseks moodustatud valimisjaoskondadest ja komisjonide asukohtadest. Jaoskonnakomisjonide numeratsioon algab Paide linnast (numbrid 1-3), seejärel Paide valla jaoskonnakomisjonid (numbrid 4-6) ning Roosna-Alliku valla jaoskonnakomisjonid (numbrid 7 ja 8).

2.9. Pooled on kohustatud valimisringkondade ja -jaoskondade, samuti valimiskomisjonide moodustamist ning volikogu liikmete arvu käsitlevad otsused vastu võtma hiljemalt **15. juuniks 2017.**

2.10. Linna valimiskomisjoni teenindamise korraldab Paide Linnavalitsus. Linna valimiskomisjoni asukoht on Paide raekoda.

2.11. Linna valimiskomisjon avalikustab oma teated ajalehes Järva Teataja, poolte kodulehtedel ning poolte infolehtedel.

2.12. Ajalehes Järva Teataja kuulutatakse välja volikogu valimistulemused ja avalikustatakse linna valimiskomisjoni sellekohane otsus. Volikogu liikme volitused algavad linna valimiskomisjoni otsuse avalikustamisele järgneval päeval.

2.13. Poolte ametiasutused tagavad kogu ühinemisprotsessi ettevalmistuse läbipaistvuse ja avalikustamise.

2.14. Pooled kohustuvad korrastama ühinemise hetkeks ametiasutuste dokumendid vastavalt õigusaktidega kehtestatud nõuetele.

**3. LÕPPSÄTTED**

3.1. Käesolev leping loetakse sõlmituks, kui kõik asjaomased volikogud on lepingu oma otsusega kinnitanud ning poolte esindajad selle allkirjastanud.

3.2. Käesolev leping kehtib 2017. aasta kohaliku omavalitsuse volikogu valimistulemuste väljakuulutamise päevani.

3.3. Kui vähemalt üks lepingupooltest ei võta lepingus sätestatud tähtajaks vastu volikogu otsust haldusterritoriaalse korralduse muutmise taotlemise kohta või teeb otsuse haldusterritoriaalse korralduse mittemuutmiseks, kaotab käesolev leping kehtivuse.

Paide linna nimel Paide valla nimel Roosna-Alliku valla nimel

Peeter Saldre Raivo Raja Aivar Tubli

Paide Linnavolikogu Paide Vallavolikogu Roosna-Alliku Vallavolikogu esimees esimees esimees